Q : Nostalġija ? Kriżi t' identita' ? Jew sempliċiment m' għandix x' nagħmel . . . ? A : Mod ħelu kif niftakar li jien Malti ġo pajjiż mingħajr pastizzi u Kinnie . Sandro jieħu pjaċir isajjar , jitħanżer , jixrob u jċekċek fuq strumenti strambi varji . . . meta ma jkunx qed idoqq il- kitarra . F' ħajj ' oħra xtaq ikun sajjied . Is- Sibt li għadda kont qed indoqq ġewwa Mantes - la - Jolie , subborg li jinstab xi 60 kilometru 'l bogħod minn Pariġi . Ġeneralment , li tlissen biss l- isem ta' din il- belt huwa biżżejjed biex tipprovoka t- tikmix fuq moħħ il- borgiż franċiż u tevoka xbiegħat ta' karozzi jinħarqu u pitbulls u l- fantażmi / cliches kollha l- oħra tas- subborgja delinkwenti . Fil- mitoloġija urbana Pariġina , din il- belt , hija l- istandard - bearer tal- kriminalita' u d- dekadenza . Dan kollu grazzi għal gazzetti bħal Le Parisien u stazzjonijiet bħal M 6 li xi ftit snin ilu għinu biex joħolqu psikożi ta' l- insigurta' fost il- Franċiżi , f' sensiela ta' episodji fuq il- gang wars bejn dawk ta' Val Fourre ' u dawk ta' Les Mureaux ( iż- żewġ housing projects prinċipali ta' dan is- subborg ) . U mbagħad jistagħġbu kif xi bidwi fit- toqba tas- sorm ta' l- Auvergne li qatt ma ra Għarbi jew immigrant f' ħajtu jivvota lil Le Pen . . . U veru kont sorpriż meta wasalt fiċ- ċentru ta' din il- belt u rajt li kienet belt pjuttost sabiħa . Katidrali , bini sabiħ , toroq ħelwin u l- karatteristiċi kollha ta' belt provinċjali Franċiża . Ma kienx hemm taħżiż fuq il- ħitan , ma kienx hemm homeys , ma kienx hemm dustbins jinħarqu . Ovvjament nimmaġina li kont il- bogħod minn dawk l- inħawi li kienu tant stigmatizzati mill- media Franċiża . Dak in- nhar ma kontx qed indoqq il- kitarra , imma l- guongue fi grupp ta' . Konna qed indoqqu fit- toroq fiċ- ċentru ta' din il- belt . Issa , issoltu din il- mużika tqajjem lin- nies , kulħadd jintefa' jiżfen jew jitħarrek b' mod erratiku . L- indifferenza li ltqajna magħha kienet eżasperanti . In- nies , il- ftit nies li kien hemm , dehru passivi , blasé , apatetiċi , għajjenin u l- entużjażmu tagħhom kien daqs dak ta' lampshade . U m' hemm xejn agħar minn dan għall- mużiċist . Tibda tħossok inutli u kull nota li toħroġ mill- istrument taħbat ma' ħajt tal- konkos u tispiċċa mgħaffġa ma' l- art bħal frotta mħassra . X' inhi l- problema ta' dawn in- nies ? Jibżgħu joħorġu minħabba l- ispettru tal- insigurta' li jirrenja fuq din il- belt ? Għala hekk kif toħroġ daqsxejn 'l barra minn Pariġi , l- affarijiet huma daqshekk differenti ? Dawn huma kwalitajiet intrinsiċi ta' subborg ? Kull nhar ta' Tlieta mmur ngħallem fil- konservatorju ta' Pontault Combault . Nofs siegħa 'l hinn fl- Ilvant ta' Pariġi bl ' RER E . Ġewwa Pontault Combault m' hemmx delinkwenza . Subborg residenzjali . U biex nikkwota lili nnifsi minn blogg preċedenti , għax ma sibtx paragun aħjar , il- livell t' attivita' ġo dan is- subborg huwa komparabbli ma' dak tan- Nadur il- Ħadd wara nofs in- nhar f' Awissu . Dormitorju tal- petit bourgeois , popolazzjoni lobotomizzata fuq is- sufan quddiem it- televixin . Tal- ħobż hemm wieħed , wieħed tal- laħam , u cafe ' wieħed fejn jintefgħu karattri barfly - types li ma tantx jispirawk biex ikollok konversazzjoni magħhom , b' ħarsa blank fuq wiċċhom , mitluqa fuq tazza birra fietla jew xi flipper jew xi gazzetta lokali fejn il- headlines ikunu jitrattaw fuq l- inawgurazzjoni ta' xi gymnasium . Kemm jien allerġiku għal dawn il- postijiet . Kemm jien allerġiku għas- sedentariżmu , madunna . . . F' episodju ieħor mill- ħajja tal- jazzist Rabti . . . Dak in- nhar li wasalt lura minn New York , daqs xahrejn ilu , b' jetlag jinten fuqi , u għajja kerha wara li kont mgħaffeġ matul 7 siegħat fuq ajruplan minn waħda ħoxna minn Illinois ma' ġenbi li ddeċidiet li jien kelli npatti għall- miljun BigMacs li kielet matul ħajjitha u kelli nġarrab bilfors l- obesita' tagħha , u b' hekk spiċċajt ma rqadtx sekonda . . . dak in- nhar insomma kelli gig ġewwa villaġġ x' imkien lejn Beauvais mhux il- bogħod ħafna minn Pariġi . Villaġġ ta' xi 300 persuna li ma jikkwalifikax bħala subborg . Subborg ta' mkien . Mitluf fil- limbu tal- backwaters tat- tramuntana ta' Franza . Villaġġ pjuttost ħelu - fjuri , knejjes u x' naf jien . Bqajt mbellaħ bl- ammont ta' alkoħoliċi li kien hemm . U kull persuna li kellimt kellha l- kondotta mtebbgħa . Nies bored u morda minn defiċjenza qawwija ta' distrazzjonijiet . Kulħadd kien qishu jaf 'l kulħadd . Kien hemm arja pjuttost sordid f' dan il- villaġġ mimli fjuri . Id- dekadenza li ħassejt kienet taqta' ħafna mad- dehra idillika ta' dan il- post . Hassejtni qisni ġo xi film ta' Larry Clark . U għadni kif iddeċcidejt li togħla kemm togħla l- kera jien mhux ħa noħroġ 'l barra minn Pariġi . Nirrifjuta li nġarrab il- lobotomija tas- subborg . Nippreferi ngħix Buġibba kważi kważi . Mhux bin- nejk . Ghalkemm hemm subborgi nteressanti fil- viċin ta' Pariġi . Eċċezzjonijiet . Sbieh il- bloggati tiegħek fuq il- banlieues . Ghandhom kelma ħelwa / kerha l- Franċiżi għall- atmosfera li ddeskrivejt . " Glauque " - kważi onomatopejika ( bl - " au " twila eternita' ) . biss ħaġa tajba ċentralizzat bħala pajjiż Franza . Hawnhekk ma tkunx taf fejn ser idoqqu t- talebani ta' l- avangwardja . . . mhux hawn u Anversa biss imma tlett - kwarti minn dawn il- gruppi jdoqqu f' postijiet vera strambi - li thokk rasek u tfittex fil- carte routière ( bil- malti ? ) u tiskopri li xi villaġġ ta' 600 persuna ( li minnhom 583 huma membri ta' l- istess familja ) ħdejn il- fruntiera olandiza . hekk jiġri meta jkollok żewġ pajjiżi f' pajjiż wieħed . insomma taħt il- patrocinjat ta' Chirac u l- énarques tiegħu qatt ma jista' jkun pajjiż dicentralizzat dak . . . Ifimha , tajjeb jekk tkun tgħix Pariġi . Meta kont nghix Lyon ( waħda mill- kapitali ta' l- andouillettes , btw ) kont nghir ħafna għall- Parigini u nistaghgeb kif ġo belt kbira bħal Lyon hemm daqshekk inqas affarijiet . . . Kien hemm żmien kont ngħid l- istess dwar New York jien . Pero flok Buġibba kont ngħid l- Imdina . U biex minghalija ma nitlaqx xtrajt il- flat fejn noqgħod ukoll . U issa qed nghix fil- kampanja ( żgur mhux subborg ! ) fejn ħalla l- karkura x- xitan . Fil- verita' xorta għadni noqgħod NY imma ma tantx inkun id- dar għax issa qed naħdem Scarborough . Ma kelliex aptit noqod naqra il- blogg għalissa , han halik għal wara , bħal dijabetku li iżomm ħelwa fil- but għal meta ikollu attakk . Qed nikteb biex nghidlekk ħasra tal- Olympics man . Immaginajtekk idoqq fil- ceremonju tal- ftuħ . Ftit So What kien jinżel tal- ostja . Darb ' oħra man , darb ' oħra .